S-617/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 1. febrúar 2022, á hendur G-x-x R-x-x, [...], [...], [...], fyrir eftirtalin umferðar- og fíkniefnalagabrot, með þvíað hafa:

1. Laugardaginn 29. ágúst 2020 ekið bifreiðinni [...] sviptur ökurétti, gegn rauðu umferðarljósi austur [...] í Reykjavík, við [...].

Telst brot þetta varða við 1. mgr. 7. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

2. Laugardaginn 14. nóvember 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 485 ng/ml) um [...] í Reykjavík, við [...], þar sem lögregla stöðvaði aksturinn og haft í vörslum sínum 0,71 gaf amfetamíni, sem lögreglumenn fundu við öryggisleit á ákærða.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 25. janúar 2022, var ákærða gert að greiða sekt með lögreglustjórasátt 24. ágúst 2011 fyrir ölvunarakstur. Þá var ákærða gert að greiða sekt með lögreglustjórasátt 15. júlí 2014 meðal annars fyrir akstur undir áhrifum ávana- og fíkniefna. Með dómi Héraðsdóms Reykjavíkur 11. mars 2016 var ákærða gert að sæta fangelsi í 90 daga meðal annars fyrir ölvunarakstur, akstur undir áhrifum ávana- og fíkniefna og akstur sviptur ökurétti. Þá var ákærða gert að sæta fangelsi í 60 daga með dómi Héraðsdóms Reykjavíkur 17. janúar 2018 fyrir akstur undir áhrifum ávana- og fíkniefna og akstur sviptur ökurétti. Loks var ákærða gert að sæta fangelsi í 4 mánuði með dómi Héraðsdóms Reykjavíkur 25. mars 2020 meðal annars fyrir akstur undir áhrifum ávana- og fíkniefna og akstur sviptur ökurétti. Fyrir liggur að ákærði fékk reynslulausn 7. júlí 2020 af eftirstöðvum refsingar, 122 dögum, sbr. fyrrgreindan dóm frá árinu 2020 sem þá var til fullnustu, og var reynslutími ákveðinn eitt ár.

Við ákvörðun refsingar verður við það miðað að ákærði hafi nú í sjötta sinn gerst sekur um akstur undir áhrifum ávana- og fíkniefna og/eða áfengis og í fjórða sinn um akstur sviptur ökurétti innan ítrekunartíma 3. mgr. 71. gr. almennra hegningarlaga nr. 19/1940. Þá er litið til þess að hann hefur greiðlega játað sök fyrir dómi og verður það metið honum til refsimildunar, sbr. 8. tölul. 1. mgr. 70. gr. almennra hegningarlaga nr. 19/1940.

Fyrir liggur að ákærði hefur með þeim brotum sem hann er nú sakfelldur fyrir rofið skilorð framangreindrar reynslulausnar og fer um ákvörðun refsingar samkvæmt 1. mgr. 82. gr. laga nr. 15/2016 um fullnustu refsinga, sbr. 60. gr. almennra hegningarlaga. Verða því fyrrgreindar eftirstöðvar dæmdar upp og refsing ákveðin í einu lagi.

Með hliðsjón af framangreindu, dómvenju, 60. og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 11 mánuði.

Með vísan til lagaákvæða í ákæru er áréttuð ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 139.5 00 krónur, að meðtöldum virðisaukaskatti, og 89.621 krónur í annan sakarkostnað.

Af hálfu ákæruvaldsins flutti málið J-kk-nf K-kk-nf saksóknarfulltrúi fyrir Á-kk-þf B-kk-þf S-kk-þf aðstoðarsaksóknara.

S-kk-nf G-kk-nf, aðstoðarmaður dómara, kveður upp dóminn.

DÓMSORÐ:

Ákærði, G-x-x R-x-x, sæti fangelsi í 11 mánuði.

Á réttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 139.5 00 krónur, að meðtöldum virðisaukaskatti, og 89.621 krónur í annan sakarkostnað.

S-kk-nf G-kk-nf